turjo4nis/wikipedia-bn-dump-20250701 huggingface dataset:
লতিফুর রহমান (বিচারপতি)

বিচারপতি লতিফুর রহমান (জন্ম: ১লা মার্চ ১৯৩৬ - মৃত্যু: ৬ই জুন ২০১৭) ছিলেন বাংলাদেশের সাবেক প্রধান বিচারপতি ও ২০০১ সালের তত্ত্বাবধায়ক সরকারের প্রধান উপদেষ্টা।

প্রারম্ভিক জীবন 
লতিফুর রহমান ১লা মার্চ ১৯৩৬ সালে যশোরে জন্মগ্রহণ করেন।

কর্মজীবন 
পেশাজীবনের শুরুতে লতিফুর রহমান কায়েদে আজম কলেজ (বর্তমান শহিদ সোহরাওয়ার্দি কলেজ) ও জগন্নাথ কলেজ-এ (বর্তমান জগন্নাথ বিশ্ববিদ্যালয়) প্রভাষক হিসেবে কাজ করেন। ১৯৬০ সাল থেকে তিনি ঢাকা হাই কোর্টে আইন পেশা শুরু করেন। তিনি শুরুতেই এম.এইচ. খন্দকারের নিকট শিক্ষানবিশ ছিলেন। জনাব খন্দকার বাংলাদেশের প্রথম এটর্নি জেনারেল ছিলেন। ১৯৭৯ সালে লতিফুর রহমান সুপ্রিম কোর্টের হাইকোর্ট বিভাগের অতিরিক্ত বিচারপতি হিসেবে নিয়োগ লাভ করেন। ১৯৮১ সালে তার বিচারকের চাকুরি স্থায়ী হয়। ১৫ জানুয়ারি ১৯৯১ তিনি সুপৃম কোর্টের আপিল বিভাগের বিচারপতি হিসেবে নিয়োগ লাভ করেন। ২০০০ সালের ১ জানুয়ারি তিনি দেশের প্রধান বিচারপতি হিসেবে দায়িত্ব গ্রহণ করেন। ২৮ ফেব্রুয়ারি তিনি প্রধান বিচারপতি থাকাকালীন অবসর গ্রহণ করেন।

তত্ত্বাবধায়ক সরকার 
সর্বশেষ অবসর প্রাপ্ত বিচাপতি হিসেবে তিনি ২০০১ সালের ১৫ জুলাই তত্ত্বাবধায়ক সরকারের প্রধান উপদেষ্টার দায়িত্ব গ্রহণ করেন। দায়িত্ব গ্রহণের ৩০ মিনিটের মধ্যে তিনি ১৩ জন সচিবকে ওএসডি করে। অষ্টম জাতীয় সংসদের নির্বাচন অনুষ্ঠিত হয় ১ অক্টোবর ২০০১ সালে এবং লতিফুর রহমান ১০ অক্টোবর নতুন প্রধানমন্ত্রী বেগম খালেদা জিয়ার কাছে ক্ষমতা হস্তান্তর করেন। তার অধীনে অনুষ্ঠিত নির্বাচন দেশে-বিদেশে ব্যাপক বিতর্কের জন্ম দেয়। বিএনপি এই নির্বাচনে দুই-তৃতীয়াংশ আসনে জয় লাভ করে এবং আওয়ামী লীগ ৫৮ টি আসন পায়। আওয়ামী লীগ সভানেত্রী শেখ হাসিনা এই নির্বাচনের ফলাফল প্রাথমিক ভাবে প্রত্যাখ্যান করে শপথ নিতে অস্বীকার করে।

রচনা 
প্রধান উপদেষ্টার দায়িত্ব হস্তান্তরের পর বিচারপতি লতিফুর রহমান তার উপদেষ্টা থাকা কালীন অভিজ্ঞতা নিয়ে তত্ত্বাবধায়ক সরকারের দিন গুলি ও আমার কথা নামের একটি বই লিখেন।

মৃত্যু 
৬ই জুন ২০১৭ সালে মঙ্গলবার সকালে রাজধানীর সমরিতা হাসপাতালে চিকিৎসাধীন অবস্থায় তিনি মারা যান।

তথ্যসূত্র

বহিঃসংযোগ

১৯৩৬-এ জন্ম
২০১৭-এ মৃত্যু
বাংলাদেশের প্রধান বিচারপতি
বাংলাদেশের প্রধান উপদেষ্টা
বাংলাদেশী বিচারক
ঝিনাইদহ জেলার ব্যক্তি
বনানী কবরস্থানে সমাধিস্থ
জগন্নাথ কলেজের শিক্ষক
মহেশপুর উপজেলা
সরকারি শহীদ সোহরাওয়ার্দী কলেজ, ঢাকার শিক্ষক
যশোর জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের সুপ্রীম কোর্টের বিচারপতি
জাতিস্মর

জাতিস্মরদের পূর্বজন্ম মনে রাখার অলৌকিক ক্ষমতা থাকে। প্রায় ২০ শতাংশ  মার্কিনী পুনর্জন্মে বিশ্বাস করে। জাতিস্মরদের অস্তিত্ব মেনে নেওয়া মানে পূর্বজন্ম এবং পুনর্জন্মে বিশ্বাস করা। যাঁরা জাতিস্মরদের সন্দেহের চোখে দেখেন তারা বলেন যে এই পূর্বজন্ম মনে রাখা স্বপ্ন ছাড়া আর কিছুই নয়। আবার অনেক বৈজ্ঞানিক বলেন যে পুনর্জন্মকে বিজ্ঞানসম্মতভাবে প্রমাণ করা সম্ভব। পৃথিবীর বহু স্থানে ছোট শিশুরা নিজেদের জাতিস্মর হিসাবে ঘোষণা করে। এদের বয়স সাধারণত দুই থেকে পাঁচ বছর হয়। অনেক সময় এরা, এদের ব্যবহারে, একরকম ভীতি প্রদর্শন করে। দেখা যায় যে ওই শিশুদের পূর্বজন্ম সংক্রান্ত বক্তব্যে ভীতির কারণ পাওয়া যায় । বহু ক্ষেত্রে জাতিস্মরের পূর্বজন্মের পরিবারের সঙ্গে বর্তমান জন্মের পরিবারের কোন সম্পর্ক অথবা পরিচয় থাকে না। সাধারণত সাত বছর বয়স অবধি জাতিস্মরেরা পূর্ব জীবন মনে রাখতে পারে।
ক্যারল ব্যোমানের  বইয়ে  জাতিস্মরদের বিবরণ আছে। ক্যারল মনে করেন জাতিস্মরদের পূর্বজন্মের বিবরণ কল্পনা প্রসূত নয়। ওনার মতে কল্পনা মনের ব্যাপার। জাতিস্মরদের কাছে পূর্বজীবন হল সত্যি ঘটনার পূণাঙ্গ মানসিক চিত্র। একমাত্র একজন সূক্ষ অনুভূতিসম্পন্ন মানুষের পক্ষেই এর তফাৎ করা সম্ভব।

জাতিস্মর বোঝার উপায়
ক্যারল ব্যোমানের মতে জাতিস্মর বোঝার চার রকম  উপায় আছেঃ

(ক) স্বাভাবিক স্বচ্ছন্দ ভঙ্গিতে পূর্বজন্ম বিষয়ে তথ্য দেওয়া।

(খ) কয়েক দিন/সপ্তাহ/মাস/বছর ধরে পূর্বজন্ম বিষয়ক একই ঘটনার পুনরাবৃত্তি।

(গ) অভিজ্ঞতার বাইরে জ্ঞান।

(ঘ) সেইমত ব্যবহারিক এবং শারীরিক বৈশিষ্টের প্রকাশ।

গবেষণা
জাতিস্মরদের নিয়ে গবেষণায় অন্যতম উল্লেখযোগ্য নাম ইয়ান স্টেভেনসন । তিনি জাতিস্মরদের নিয়ে গবেষণা পঞ্চাশের দশক থেকে শুরু করেন। তার প্রকাশনার  সংখ্যা অনেক এবং অনেকেই তার লেখার মধ্যেও বৈজ্ঞানিক সত্য খুঁজে পান।
কিন্তু সবাই এঁদের লেখার সমর্থক নন। জাতিস্মর গবেষকদের কাজের নিষ্ঠা মেনে নিলেও নানারকম প্রশ্ন  থেকে যায়। যেমনঃ

(ক) জাতিস্মর সেই সব সমাজেই আবিষ্কার হয়, যেখানে পূর্বজন্ম এবং পুনর্জন্মের মতবাদের উপর প্রবল বিশ্বাস। যেমন যেখানে জাতিস্মরদের লিঙ্গ পরিবর্তনের উপর বিশ্বাস নেই, সেখানে জাতিস্মরদের বর্তমান এবং পূর্বজন্মের মধ্যে লিঙ্গ পরিবর্তনের নজির পাওয়া যায় না। আবার যে সমাজ বিশ্বাস করে যে মৃত্যর পরে তৎক্ষণাৎ পুনর্জন্ম সম্ভব , সেই সমাজে সেইরকমই দেখা যায়।

(খ) অধিকাংশ ক্ষেত্রে জাতিস্মরের পূর্বজীবন সেই সমাজ অথবা পরিবারের মধ্যে সীমাবদ্ধ। যদি পিতৃশাসিত সমাজ হয়, তাহলে জাতিস্মরের পূর্বজীবন পিতার পরিবারের সঙ্গে যুক্ত থাকে। যদি মাতৃশাসিত সমাজ হয় তাহলে এর উল্টো হয়।

(গ) জাতিস্মরের পূর্বজন্মের ঘটনার বিশ্লেষণগুলি প্রধানত সামাজিক বিশ্বাস এবং রীতির উপর নির্ভরশীল। কিছু বিশ্লেষণ চক্রাকার। অর্থাৎ শুরু এবং শেষ নেই। 

(ঘ) জাতিস্মরদের বর্ণিত ঘটনাগুলির অন্যরকম বাস্তবসম্মত ব্যাখ্যাও সম্ভব।

লক্ষণশাস্ত্র 
লক্ষণশাস্ত্র  মতে, জন্মদাগ থেকেই জানা যেতে পারে সেই ব্যক্তির পূর্বজন্ম সম্পর্কে।

• লাল, প্রায় রক্তবর্ণ জন্মদাগ থেকে নাকি বোঝা যায়, এই দাগের অধিকারীর পূর্বজন্ম খুব দূরবর্তী নয়। এই দাগ পূর্বজন্মে পুড়ে যাওয়ার দাগও হতে পারে। যদি লাল দাগ হালকা হয়, তা হলে বুঝতে হবে, পূর্বজন্মে দহনক্ষতের নিরাময় হয়েছিল।

• বেশ গাঢ় বুলেটক্ষতের মতো দাগ নাকি জানায়, বিগত জন্মে ব্যক্তি অস্ত্রাঘাতপ্রাপ্ত হয়েছিলেন।

• বুলেটক্ষতের মতো দাগ যদি হালকা রঙের হয়ে থাকে, বুঝতে হবে সেই ব্যক্তির বিগত জীবনে অস্ত্রক্ষত খুবই গভীর ছিল। হয়তো অস্ত্র শরীরের ভিতরে প্রবেশ করেছিল।

তথ্যসূত্র 

সম্মোহন
পুনর্জন্ম
পুনর্জন্ম গবেষণা
পরামনোবিজ্ঞান
পরকাল
অপবিজ্ঞান
কেন্দ্রীয় স্টকহোম

কেন্দ্রীয় স্টকহোম বা কেন্দ্রীয় স্টকহলম (সুয়েডীয় Stockholms Stad স্তকহল্ম্‌স্‌ স্তাদ) স্টকহোলমের একটি পৌরপ্রতিষ্ঠান (municipality)।

কেন্দ্রীয় স্টকহোমের জেলাসমূহ 

স্টকহোম পৌরপ্রতিষ্ঠান এ ১৮ জেলা আছে।

 ব্রুম্মা (Bromma)
 এনহোয়েদে-অশ্‌টা (Enskede-Årsta)
 ফাশ্‌টা (Farsta)
 হেগাশ্‌টেন (Hägersten)
 হেস্‌সেল্‌বি-ভেল্লিংবি (Hässelby-Vällingby)
 কাতারিনা-সোফিয়া (Katarina-Sofia)
 শিস্তা (Kista)
 কুংস্‌হল্মেন (Kungsholmen)
 লিলিয়েহল্মেন (Liljeholmen)
 মারিয়া-গাম্লা স্তান (Maria-Gamla Stan)
 নরমাল্ম (Norrmalm)
 ওস্তারমাল্ম (Östermalm)
 রিঙ্কেবি (Rinkeby) 
 হোয়্যারহল্মেন (Skärholmen) 
 স্কার্প্‌নেক (Skarpnäck) 
 স্পঙা-তেন্‌স্তা (Spånga-Tensta)
 তেন্‌স্তা (Tensta)
 ভান্তোর (Vantör) 
 এল্‌ভ্‌হো (Älvsjö)

স্টকহোল্ম
সুইডেন
উত্তর ইউরোপ
ফয়'স লেক

ফয়‘স লেক চট্টগ্রামের পাহাড়তলী এলাকায় অবস্থিত একটি কৃত্রিম হ্রদ। এটি ১৯২৪ সালে আসাম বেঙ্গল রেলওয়ে কর্তৃপক্ষের তত্ত্বাবধানে খনন করা হয় এবং সেসময় পাহাড়তলী লেক হিসেবে পরিচিত ছিল। পরবর্তীতে ইংরেজ রেল প্রকৌশলী ফয়-এর (Foy) নামে ফয়'স লেক নামকরণ করা হয়।

বর্ণনা 
হ্রদটি তৈরির উদ্দেশ্য ছিল, রেল কলোনিতে বসবাসকারী লোকদের নিকট পানি পৌঁছানো। বর্তমানে এটি বাংলাদেশ রেলওয়ের মালিকানাভুক্ত। বেশ বড় মাপের (৩৩৬ একর জমির উপর) এই হ্রদটি পাহাড়ের এক শীর্ষ থেকে আরেক শীর্ষের মধ্যবর্তী একটি সংকীর্ণ উপত্যকায় আড়াআড়ি ভাবে বাঁধ নির্মাণের মাধ্যমে সৃষ্ট। বাঁধটি চট্টগ্রাম শহরের উত্তর দিকের পাহাড় শ্রেণীর থেকে নেমে আসা পানির প্রবাহের দিক পরিবর্তনের মাধ্যমে এই লেকটিকে সৃষ্টি করেছে। ভূ-তাত্ত্বিকভাবে এইসব পাহাড় শ্রেণী দুপিটিলা স্তর সমষ্টির শিলা দ্বারা গঠিত। ফয়েজ হ্রদের পাশেই আছে চট্টগ্রাম শহরের সবচেয়ে উঁচু পাহাড় বাটালি পাহাড়।

পাহাড়তলী রেলস্টেশনের দক্ষিণ কোল ঘেঁষে আরেকটি কৃত্রিম হ্রদ রয়েছে। ফয়েজ হ্রদ তৈরির পূর্বে আসাম বেঙ্গল রেলওয়ে কর্তৃপক্ষ ১৯২০ সালে এটি খনন করে। দুটি হ্রদই আকর্ষণীয় পর্যটন কেন্দ্র হিসেবে দেশি-বিদেশি পর্যটকদের কাছে জনপ্রিয়। চট্টগ্রাম শহরের ব্যাপক এলাকায় বিশেষ করে নিকটবর্তী রেলওয়ে কলোনিতে পানি সরবরাহের জন্য এই জলাধার দুটি খনন হয়েছিলো।

হ্রদটিকে কেন্দ্র করে বাংলাদেশের সর্ববৃহৎ নির্মাণ প্রতিষ্ঠান কনকর্ড ফয়েজ লেক কনকর্ড নামে একটি বিনোদন উদ্যান স্থাপন করে, যেখানে দর্শনার্থীদের জন্য হ্রদে নৌকাভ্রমণ, রেস্তোরাঁ, ট্র্যাকিং এবং কনসার্ট এর আয়োজন করা হয়ে থাকে। বর্তমানে এখানে বিরল প্রজাতির পাখি এবং পার্কে হরিণ দেখার ব্যবস্থা আছে। ফয়েজ হ্রদের পাশেই অবস্থিত চট্টগ্রাম চিড়িয়াখানা। এছাড়াও দর্শনার্থীরা কটেজ ভাড়া করে থাকতে পারেন। ফয়েজ হ্রদের আশেপাশের মনোরম পরিবেশ এবং প্রাকৃতিক সৌন্দর্যের আকর্ষণে প্রতি বছর দেশি বিদেশি বহু পর্যটক ছুটে আসেন।

পর্যটন কেন্দ্র 
চট্টগ্রামের পাহাড়তলী এলাকার প্রকৃতির মাঝে অনন্য সুন্দর একটি পর্যটন কেন্দ্র ফয়’স লেক। ছোট ছোট পাহাড় আর টিলার বাঁকে বাঁকে বিস্তৃত এই পর্যটন কেন্দ্রটির অবস্থান।

চট্টগ্রামের পাহাড়তলীর খুলশী এলাকার প্রধান সড়কের পাশে ফয়’স লেকের তোরণ। সেখান থেকে কিছুটা ভেতরে এর মূল প্রবেশ পথ। শুরুতেই ফয়’স লেকের অ্যামিউজমেন্ট ওয়ার্ল্ড।

বেশ কিছু আধুনিক রাইড আছে এখানে। সার্কাস সুইং, বাম্পার কার, বাম্পার বোট, ফ্যামিলি রোলার কোস্টার, জায়ান্ট ফেরিস হুইল, ড্রাই স্লাইড, ফ্যামিলি ট্রেইন, প্যাডেল বোট, ফ্লোটিং ওয়াটার প্লে, পাইরেট শিপের মতো মজাদার সব রাইড।

এখান থেকে উপরে টিলায় আছে বনভোজন কেন্দ্র। সেখান থেকে আরেকটি টিলার উপরে পর্যবেক্ষণ টাওয়ার। চট্টগ্রাম শহরের বার্ডস আই ভিউ দেখা যায় জায়গাটি থেকে। প্রকৃতির মাঝে নির্জনতায় অবকাশ যাপনের জন্য ফয়’স লেকে আছে বেশ কিছু রিসোর্ট। সি-ওয়ার্ল্ডের পাশেই এর অবস্থান। রিসোর্টেও যেতে হয় নৌকায় চড়ে। নির্জনতায় সময় কাটানোর জন্য আদর্শ জায়গা এসব রিসোর্ট।

চিত্রমালা

তথ্যসূত্র

বহিঃসংযোগ 

 ফয়েজ লেক, পর্যটন তথ্যসমূহ।

বাংলাদেশের হ্রদ
চট্টগ্রামের দর্শনীয় স্থান‎
চট্টগ্রামের পরিবেশ
বাংলাদেশের জলাশয়
চট্টগ্রামের ভূগোল
কাপ্তাই হ্রদ

কাপ্তাই হ্রদ বাংলাদেশের পার্বত্য চট্টগ্রাম অঞ্চলের রাঙামাটি জেলার একটি কৃত্রিম হ্রদ। কর্ণফুলী পানি বিদ্যুৎ কেন্দ্রের জন্য ১৯৫৬ সালে কর্ণফুলি নদীর উপর কাপ্তাই বাঁধ নির্মাণ করা হলে রাঙামাটি জেলার ৫৪ হাজার একর কৃষি জমি ডুবে যায় এবং এ হ্রদের সৃষ্টি হয়।

ইতিহাস

কাপ্তাই বাঁধ 
পাকিস্তান সরকার ১৯৫৬ সালে আমেরিকার অর্থায়নে কাপ্তাই বাঁধ নির্মাণ শুরু করে। ১৯৬২ সালে এর নির্মাণ শেষ হয়। ইন্টারন্যাশনাল ইঞ্জিনিয়ারিং কোম্পানি এবং ইউটাহ ইন্টারন্যাশনাল ইনকর্পোরেট  দীর্ঘ ও  উচ্চতার এ বাঁধটি নির্মাণ করে। এ বাঁধের পাশে ১৬টি জলকপাট সংযুক্ত  দীর্ঘ একটি পানি নির্গমন পথ বা স্পিলওয়ে রাখা হয়েছে। এ স্পিলওয়ে প্রতি সেকেন্ডে ৫ লাখ ২৫ হাজার কিউসেক ফিট পানি নির্গমন করতে পারে। এ প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি টাকা ছাড়িয়ে যায়।

অধিভুক্ত এলাকা 
কাপ্তাই হ্রদের কারণে ৫৪ হাজার একর কৃষি জমি ডুবে যায় যা ঐ এলাকার মোট কৃষি জমির ৪০ শতাংশ। এছাড়া সরকারি সংরক্ষিত বনের ২৯ বর্গমাইল এলাকা ও অশ্রেণীভুক্ত ২৩৪ বর্গমাইল বনাঞ্চলও ডুবে যায়। প্রায় ১৮ হাজার পরিবারের মোট এক লাখ মানুষ বাস্তুচ্যূত হয়।

বিদ্যুৎ উৎপাদন 
প্রথমে এই কেন্দ্রের বিদ্যুৎ উৎপাদন ক্ষমতা ধরা হয়েছিল ১ লাখ ২০ হাজার কিলোওয়াট। প্রথমে ৪০ মেগাওয়াট ক্ষমতা সম্পন্ন ১ ও ২ নম্বর ইউনিট স্থাপন করা হলেও পরে ১৯৬৯ সালের ৫০ মেগাওয়াট ক্ষমতা সম্পন্ন ৩ নম্বর ইউনিটের কাজ শুরু হয়। বর্তমানে মোট পাঁচটি ইউনিট চালু আছে যার মোট বিদ্যুৎ উৎপাদন ক্ষমতা ২৩০ মেগাওয়াট।

পর্যটন 
কাপ্তাই লেককে ঘিরেই মূলত রাঙামাটি জেলার পর্যটন শিল্প গড়ে উঠেছে। এই লেকের উপর রয়েছে বিখ্যাত ঝুলন্ত ব্রীজ। লেকের দুই ধারই পাহাড়-টিলা দিয়ে ঘেরা। ট্রলার ভাড়া করে লেকে ভ্রমণ করা যায়। ট্রলারে করে যাওয়া যায় শুভলং জলপ্রপাতে। লেকের পাড়ে রয়েছে নতুন চাকমা রাজবাড়ি ও বৌদ্ধ মন্দির। পুরাতন চাকমা রাজবাড়ি কাপ্তাই বাঁধ নির্মাণের সময় লেকে তলিয়ে যায়। রাজবন বিহার বাংলাদেশে বৌদ্ধ সম্প্রদায়ের বৃহত্তম বিহার রাঙামাটি শহরের অদূরেই অবস্থিত, যা পূণার্থী এবং দর্শনার্থীদের অন্যতম আর্কষনীয় স্থান।

চিত্রশালা

আরও দেখুন 
 রাঙামাটি জেলা
 কর্ণফুলী পানি বিদ্যুৎ কেন্দ্র

তথ্যসূত্র

বহিঃসংযোগ 

 

বাংলাদেশের হ্রদ
কর্ণফুলী নদী
বাংলাদেশের জলাশয়
রাঙ্গামাটি জেলার দর্শনীয় স্থান
কাপ্তাই উপজেলা
চট্টগ্রাম বিভাগ
রাঙ্গামাটি জেলা
চট্টগ্রাম বিভাগের ইতিহাস
বাংলাদেশের দর্শনীয় স্থান
১৯৬২-এ পূর্ব পাকিস্তানে প্রতিষ্ঠিত
ফ্রেদ্রিক রাইনফেল্‌ৎ

ইয়ন্‌ ফ্রেদ্রিক রাইনফেল্‌ৎ (সুইডিশ John Fredrik Reinfeldt) (জন্ম আগস্ট ৪, ১৯৬৫ ওস্তেরহানিঙে) হলেন সুইডিশ অর্থনীতিবিদ, অধ্যাপক ও সাবেক রাজনীতিবিদ। তিনি ২০০৬ থেকে ২০১৪ সাল পর্যন্ত সুইডেনের প্রধানমন্ত্রীর দায়িত্ব পালন করেন। তিনি ২০০৩ থেকে ২০১৫ সাল পর্যন্ত সুযইডিশ রাজনীতিক দল মুদেরাতা সামলিংস্পাটিয়েতের সভাপতি ছিলেন।

স্টকহোম কাউন্টিতে জন্মগ্রহণকারী রাইনফেল্‌ৎ ১৯৮৩ সালে মুদেরাতা যুব দলে যোগদান করেন এবং ১৯৯২ সালে চেয়ারম্যান পদে অধিষ্ঠিত হন এবং ১৯৯৫ সাল পর্যন্ত এই পদে আসীন ছিলেন। তিনি ১৯৯১ থেকে ২০০৪ সাল পর্যন্ত তার নিজ আসনের সংসদ সদস্য হিসেবে দায়িত্ব পালন করেন। ২০০৩ সালের ২৫শে অক্টোবর বো লুন্ডগ্রেনের পর রাইনফেল্‌ৎ দলের প্রধান নেতা নির্বাচিত হন। তার নেতৃত্বে মুদেরাতা দল তাদের কৌশল পরিবর্তন করে এবং কেন্দ্রীয়ভাবে নিজেদের পরিচিতি বৃদ্ধি করে, এবং নিজেদের "নব্য মডারেট" বলে ব্র্যান্ডিং করে।

২০০৬ সালের ৬ই অক্টোবর অনুষ্ঠিত সাধারণ নির্বাচনে রাইনফেল্‌ৎ সুইডেনের প্রধানমন্ত্রী নির্বাচিত হন। ৪১ বছর বয়সে তিনি সুইডেনের তৃতীয় সর্বকনিষ্ঠ ব্যক্তি হিসেবে প্রধানমন্ত্রীর পদে আসীন হন।

বহিঃসংযোগ

Fredrik Reinfeldt at the Government Offices of Sweden
Fredrik Reinfeldt  at the Parliament of Sweden 
Fredrik Reinfeldt at the Moderate Party 

১৯৬৫-এ জন্ম
জীবিত ব্যক্তি
ইউরোপিয়ান কাউন্সিলের সভাপতি
ইতালীয় বংশোদ্ভূত সুয়েডীয় ব্যক্তি
জার্মান বংশোদ্ভূত সুয়েডীয় ব্যক্তি
লাটভীয় বংশোদ্ভূত সুয়েডীয় ব্যক্তি
সুইডেনের প্রধানমন্ত্রী
সুয়েডীয় অজ্ঞেয়বাদী
স্টকহোম বিশ্ববিদ্যালয়ের প্রাক্তন শিক্ষার্থী
ইউরোপীয় কাউন্সিলের সভাপতি
অ্যান্টিভাইরাস সফটওয়্যার

অ্যান্টিভাইরাস () বলতে সাধারণভাবে কম্পিউটারের ভাইরাস রোধ করার জন্য ব্যবহৃত একধরনের প্রোগ্রাম যা কম্পিউটারের সংরক্ষণ এলাকা বা হার্ডডিস্ক বা যে কোন রিমুভেবল ডিস্ক হতে ভাইরাস সনাক্তকরন, প্রতিরোধ ও প্রতিকার করতে পারে। 

বিস্তারিতভাবে বলতে গেলে- অ্যান্টিভাইরাস হলো সেই সফটওয়্যার যা ম্যালওয়্যারের সাথে সম্পৃক্ত সফটওয়্যারকে আপনার কম্পিউটারে অণুপ্রবেশে বাধা প্রদান করে। ম্যালওয়্যারকে আপনার কম্পিউটারে ঢুকতে না দেয়া বা ঠেকানোর অন্যতম ও প্রধান উপায় হলো অ্যান্টিভাইরাস সফটওয়্যার ব্যবহার করা। আপনাকে আগে থেকে জানিয়ে দেয়া আপনার কম্পিউটারে ম্যালওয়্যার ঢুকতে চাইছে। অথবা কোন এক্সটার্নাল স্টোরেজ আপনার পিসি’তে প্রবেশের আগে চেক করে নেয়া স্টোরেজে কোনো প্রকার ক্ষতিকারক সফটওয়্যার আছে কিনা। এভাবে একটি ভালো অ্যান্টিভাইরাস সফটওয়্যার আপনার কম্পিউটারের সেই সাথে আপনার মূল্যবান ডাটার দীর্ঘমেয়াদি সুরক্ষার ব্যবস্থা করে থাকে।

আপনি যদি একজন সতর্ক কম্পিউটার ,ইন্টারনেট ইউজার হয়ে থাকেন তারপরও আপনাকে অ্যান্টিভাইরাস প্রোগাম ব্যবহারের প্রয়োজন আছে। ব্রাউজারের দূর্বলতা, প্লাগইনস, বিভিন্ন প্রকার লেনদেনে, অপারেটিং সিস্টেম প্রভৃতির জন্য অ্যান্টিভাইরাস সফটওয়্যার থাকা প্রয়োজন। আর আপনি যদি অনলাইনে লেনদেন করেন তাহলে আপনার পিসি’তে অ্যান্টিভাইরাস থাকা অবশ্যই প্রয়োজন, এখন অনেক অ্যান্টিভাইরাস সফটওয়্যার লেনদেনের সিকিউরিটি দিয়ে থাকে।

কয়েকটি অ্যান্টিভাইরাস প্রোগ্রামের নাম নিচে দেয়া হল:

 রিভ অ্যান্টিভাইরাস
 কাসপারস্কি
 ম্যাকফি
  নরটন
 পিসিসিলিন
 এভিজি
 অ্যাভাস্ট

টীকা ও তথ্যসূত্র 

 
ধরন অনুযায়ী ইউটিলিটি সফটওয়্যার
সংখ্যাতত্ত্ব (বিশুদ্ধ গণিত)

সংখ্যাতত্ত্ব বিশুদ্ধ গণিতের একটি শাখা যেখানে সব রকমের সংখ্যার, বিশেষ করে পূর্ণসংখ্যার ধর্মাবলি, এবং এদের ওপর গবেষণার ফলে প্রাপ্ত সমস্যাবলি আলোচিত হয়।

প্রাথমিক সংখ্যাতত্ত্বে পূর্ণসংখ্যার বিভাজ্যতা, গ.সা.গু নির্ণয়ের ইউক্লিডীয় এলগরিদম, মৌলিক সংখ্যার গুণাবলি, নিখুঁত সংখ্যার অনুসন্ধান, ইত্যাদি বিষয় আলোচনা করা হয়।

ভারতীয় উপমহাদেশে সংখ্যাতত্ত্বের উৎপত্তি ঘটে ।

ইতিহাস

প্রাচীন ভারতে এর উৎপত্তি ঘটেছিল।

সংশ্লিষ্ট গণিতবিদ

উপপাদ‍্য 
[[ফের্মার শেষ উপপাদ‍্য]]

আরো পড়ুন 
Visit numerology course to learn more.

তথ‍্যসূত্র 

সংখ্যাতত্ত্ব

hi:संख्या सिद्धान्त
ওড়িয়া (দ্ব্যর্থতা নিরসন)

ওড়িয়া বলতে নিচের যেকোন একটি বোঝাতে পারে:

 ওড়িয়া জাতি, ভারতের একটি গোষ্ঠী
 ওড়িয়া ভাষা, ইন্দো-ইউরোপীয় ভাষা পরিবারের ইন্দো-আর্য শাখার অন্তর্গত একটি ভারতীয় ভাষা
 ওড়িয়া বর্ণমালা, ওড়িয়া ভাষার জন্য ব্যবহৃত একটি লিখন পদ্ধতি
 ওড়িয়া (ইউনিকোড ব্লক), ইউনিকোডে ওড়িয়া অক্ষরের একটি ব্লক

আরোও দেখুন
গট‌ফ্রিড ভিলহেল্ম লাইব‌নিৎস

গট‌ফ্রিড ভিলহেল্ম লাইব‌নিৎস  (লিবনিজ) ( , জুলাই ১, ১৬৪৬ – নভেম্বর ১৪, ১৭১৬) একজন জার্মান দার্শনিক ও গণিতবিদ যাকে ক্যালকুলাসের আবিষ্কর্তা হিসেবে সম্মান দেয়া হয়। তার ব্যবহৃত ক্যালকুলাসের অঙ্কপাতন পদ্ধতি বা নোটেশনগুলো বর্তমানে অনুসরণ করা হয়। আধুনিক কম্পিউটারের মূল ভিত্তি বাইনারি পদ্ধতি তার উদ্ভাবন। পদার্থবিজ্ঞান, জীববিজ্ঞান, সম্ভাবনা তত্ত্ব, তথ্য বিজ্ঞানে তার ব্যাপক অবদান আছে।

জীবনী

প্রারম্ভিক জীবন
গট‌ফ্রিড ভিলহেল্ম ফন লাইব‌নিৎস ১৬৪৬ সালের ১লা জুলাই জার্মানির লাইপৎসিগ শহরে এক সম্ভ্রান্ত পরিবারে জন্মগ্রহণ করেন। তার পিতা ফ্রিডরিখ লাইবনিৎস ও মাতা কাথারিনা স্মুক। লাইবনিৎসকে ৩রা জুলাই লাইপৎসিগের সেন্ট নিকোলাস চার্চে অভিসিঞ্চন করানো হয়। তার ধর্মপিতা ছিলেন লুথেরান ধর্মতাত্ত্বিক মার্টিন গেইয়ার। মাত্র ছয় বছর বয়সে তার পিতা মারা যান এবং এরপর থেকে তার মা তাকে লালন পালন করেন।

তার তিনপুরুষ স্যাক্সনি সরকারের অধীনে পদস্থ কর্মচারী ছিলেন এবং তার পিতা লাইপৎসিগ বিশ্ববিদ্যালয়ের নৈতিক দর্শন বিষয়ের অধ্যাপক ছিলেন। তাই একটি শিক্ষিত রাজনৈতিক পরিবেশে লাইবনিৎসের বাল্যকাল অতিবাহিত হয়। পিতৃবিয়োগের পর তিনি তার পিতার গ্রন্থাগারের উত্তরাধিকার হন। সাত বছর বয়সে তাকে এই গ্রন্থাগারে প্রবেশাধিকার দেওয়া হয়। তার বিদ্যালয়ের পড়াশুনা কর্তৃপক্ষের অল্প কিছু মূলনীতির মধ্যে সীমাবদ্ধ হওয়ায় তিনি তার পিতার গ্রন্থাগারের বিভিন্ন দর্শন শাস্ত্রীয় ও ধর্মতাত্ত্বিক বইগুলো পড়তে শুরু করেন, যে বইগুলো পড়ার জন্য তাকে কলেজ পর্যন্ত অপেক্ষা করতে হতো। বেশিরভাগ বইগুলো লাতিন ভাষায় লিখিত হওয়ার কারণে তিনি আট বছর বয়সে তিনি লাতিন ভাষায় শিক্ষা শুরু করেন এবং বার বছর বয়সে লাতিন দক্ষতা অর্জন করেন। তেরো বছর বয়সে এক সকালে তার বিদ্যালয়ের একটি বিশেষ অনুষ্ঠানের জন্য তিনি ৩০০ হেক্সামিটারের একটি লাতিন ভাষায় কবিতা রচনা করেন। অতঃপর তিনি সম্পূর্ণ নিজ চেষ্টায় গ্রিক ভাষা আয়ত্ত করেন। এই সময়ে তার মানসিক উৎকর্ষ রনে দেকার্তের অনুরুপ ছিল। প্রাচীন সাহিত্যে ও শিল্প বিষয় অনুশীলনে তিনি সন্তুষ্ট ছিলেন না, তাই তিনি ন্যায় শাস্শ্র অনুশীলনে মনোনিবেশ করেন। গীক ও ল্যাটিন পন্ডিতগন এবং দার্শনিকগন ও খৃষ্টান যাজতবৃন্দ ন্যায়শাস্শ্রকে যে পর্যায়ে এনেছিল তার সংস্কার করার প্রচেষ্টা হতেই লাইব‌নিৎসের characterstic Universalis, বা Universal Mathematis, এর বীজ অঙ্কুরিত হয় এবং এর থেকেই তিনি দর্শন শাস্ত্র ও মনস্তত্বের আস্বাদ পেয়েছিলেন।

পাদটীকা

তথ্যসূত্র

গণিতবিদ
১৬৪৬-এ জন্ম
১৭১৬-এ মৃত্যু
জার্মান গণিতবিদ
জার্মান দার্শনিক
শিক্ষার দার্শনিক
অর্থশাস্ত্রের দার্শনিক
ভাববাদী
জার্মান লুথারান
জার্মান রাজনৈতিক দার্শনিক
বিশ্লেষণী দর্শন
১৮শ শতাব্দীর জার্মান দার্শনিক
১৮শ শতাব্দীর জার্মান লেখক
রয়েল সোসাইটির সভ্য
জার্মান ভাষাতাত্ত্বিক
জার্মান প্রোটেস্ট্যান্ট
লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
গাণিতিক বিশ্লেষক
ভাষার দার্শনিক
এডিনবরা

এডিনবরা (, আইপিএ: [ˈɛdɪnb(ə)rə]; , আইপিএ: [tuːn ˈeːtʃən]) স্কটল্যান্ডের রাজধানী ও যুক্তরাজ্যের দ্বিতীয় বৃহত্তম শহর। এটি স্কটল্যান্ডের ৩২টি কাউন্সিল অঞ্চলের একটি। ঐতিহাসিকভাবে মিডলোথিয়ান কাউন্টির একটি অংশ (১৯২১ সালের পূর্বে বদলে যাওয়া এডিনবরাশায়ার), এটি ফোর্থের দক্ষিণ উপকূল লথিয়ানে অবস্থিত।

তথ্যসূত্র 

 
ব্রিটিশ রাজধানী
স্কটল্যান্ডের জেলা
স্কটল্যান্ডের শহর
৭ম শতাব্দীতে প্রতিষ্ঠিত জনবহুল স্থান
আর্নেস্ট রাদারফোর্ড

আর্নেস্ট রাদারফোর্ড, নেলসনের প্রথম ব্যারন রাদারফোর্ড, () ওএম, পিসি, এফআর এস (৩০ আগস্ট, ১৮৭১ – ১৯ অক্টোবর, ১৯৩৭), একজন নিউজিল্যান্ডীয় নিউক্লিয় পদার্থবিজ্ঞানী। তিনি নিউক্লীয় পদার্থবিজ্ঞানের "জনক" হিসেবে খ্যাত। তিনি তার বিখ্যাত স্বর্ণপাত পরীক্ষায় পরমাণুর নিউক্লিয়াস বা কেন্দ্রীণ থেকে রাদারফোর্ড বিক্ষেপণ আবিষ্কার করেন, যা পরবর্তীতে বোরের পরমাণু মডেল নির্মাণে সহায়ক হয়। ১৯০৮ সালে তিনি রসায়নে নোবেল পুরস্কার পান। তিনি বিংশ শতাব্দীর একজন খ্যাতিসম্পন্ন বিজ্ঞানী ছিলেন।

জীবনচরিত

প্রাথমিক জীবন এবং শিক্ষা 
আর্নেস্ট রাদারফোর্ড ছিলেন কৃষক জেমস রাদারফোর্ড এবং তার স্ত্রী মার্থা থম্পসনের ছেলে, মূলত হর্নচার্চ, এসেক্স, ইংল্যান্ড থেকে। জেমস স্কটল্যান্ডের পার্থ থেকে নিউজিল্যান্ডে চলে এসেছিলেন। জন্ম নিউজিল্যান্ডের নেলসনের কাছে ব্রাইটওয়াটারে। যখন তার জন্ম নিবন্ধিত হয়েছিল তার প্রথম নাম 'আর্নেস্ট' রাখা হয়েছিল। রাদারফোর্ডের মা মার্থা থম্পসন ছিলেন একজন স্কুল শিক্ষক।

তিনি হ্যাভলক স্কুল এবং তারপর নেলসন কলেজে পড়াশোনা করেন এবং নিউজিল্যান্ড বিশ্ববিদ্যালয়ের ক্যান্টারবারি কলেজে পড়াশোনা করার জন্য একটি বৃত্তি অর্জন করে

রচনাবলী 
 Radio-activity (১৯০৪), 2nd ed. (1905), 
 Radioactive Transformations (১৯০৬), 
 Radiations from Radioactive Substances (১৯১৯)
 The Electrical Structure of Matter (১৯২৬)
 The Artificial Transmutation of the Elements (১৯৩৩)
 The Newer Alchemy (১৯৩৭)

তথ্যসূত্র 

১৮৭১-এ জন্ম
১৯৩৭-এ মৃত্যু
নিউক্লীয় পদার্থবিজ্ঞানী
নিউজিল্যান্ডীয় পদার্থবিজ্ঞানী
নোবেল বিজয়ী রসায়নবিদ
কেমব্রিজ বিশ্ববিদ্যালয়ের প্রাক্তন শিক্ষার্থী
এলিয়ট ক্রেসন পদক বিজয়ী
ফ্যারাডে পদক বিজয়ী
রয়েল সোসাইটির সভাপতি
কপলি পদক বিজয়ী
২০শ শতাব্দীর ব্রিটিশ পদার্থবিজ্ঞানী
ইংরেজ নোবেল বিজয়ী
২০শ শতাব্দীর ব্রিটিশ বিজ্ঞানী
ব্রিটিশ নোবেল বিজয়ী
রাসায়নিক মৌল আবিষ্কারক
পরীক্ষণমূলক পদার্থবিজ্ঞানী
ইউএসএসআর-এর বিজ্ঞান একাডেমির সম্মানিত সদস্য
নাইটস ব্যাচেলর
মার্কিন ফিলোসফিক্যাল সোসাইটির সদস্য
যুক্তরাজ্যে অভিবাসনকারী নিউজিল্যান্ডীয়
ইংরেজ বংশোদ্ভূত নিউজিল্যান্ডীয় ব্যক্তি
ক্যান্টারবারি বিশ্ববিদ্যালয়ের প্রাক্তন শিক্ষার্থী
মাতেউচি পদক বিজয়ী
ওয়েস্টমিনস্টার অ্যাবিতে সমাধিস্থ
হিটাচি

(একটি জাপানি জায়ান্ট গ্রুপ অব কোম্পানি যার গ্লোবাল হেডকোয়ার্টার জাপানের মারুনোচি ইচোমে, চিয়োদা, টোকিওতে অবস্থিত।

ইতিহাস 
১৯১০ সনে স্থাপিত হয় ইলেকট্রিকাল রিপেয়ার শপ হিসেবে।  হিটাচি The Open Group এর সদস্য।

প্রোডাক্ট 
 এয়ার কন্ডিশনার
 ব্যাটারি
 কম্পিউটার
 ক্যামোকরডার
 কম্পিউটার পেরিফেরালস
 মাইক্রোচিপ
 টেলিভিশন
 মোবাইল ফোন
 হেভি ট্রান্সপোর্ট ভেহিকল
 রেল রুট
 হাই ডেফিনিশন টিভি
 রেফ্রিজারেটর

তথ্যসূত্র 

বহুজাতিক কোম্পানি
ইলেকট্রনিক্স কোম্পানি
জাপানের সম্মিলিত কোম্পানি
কম্পিউটার মেমোরি কোম্পানি
হিটাচি
জাপানি মার্কা
জাপানের প্রতিরক্ষা কোম্পানি
জাপানের অডিও যন্ত্রপাতি প্রস্তুতকারক
টোকিও স্টক এক্সচেঞ্জে তালিকাভুক্ত কোম্পানি
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
কম্পিউটার নিরাপত্তা কোম্পানি
প্রদর্শন প্রযুক্তি কোম্পানি
জাপানের ইলেকট্রনিক্স কোম্পানি
সামরিক যানবাহন প্রস্তুতকারক
মোবাইল ফোন প্রস্তুতকারক
জাপানে সদর দফতর বহুজাতিক কোম্পানি
বৈদ্যুতিক মোটর প্রস্তুতকারক
প্যানাসনিক

যা পূর্বে  নামে পরিচিত ছিল।

প্যানাসনিক ২০১২ সালে পৃথিবীর ৪র্থ বৃহত্তম টেলিভিশন নির্মামাতা হয়।

১৯১৮ সনে প্রতিষ্ঠিত এই কোম্পানি তার প্যানাসনিক নাম প্রথম গ্রহণ করে, ১৯৫৫ সালে একটি অডিও স্পিকারের মাধ্যমে। এই কোম্পানি ১৯২৭ থেকে তার পণ্য ন্যাশনাল নামে উৎপাদন করে আসছিল, এবং ১৯৮৬ সনে তারা জাপানে ও তাদের পণ্য প্যানাসনিক নামে বাজারজাত করতে শুরু করে। এদের পণ্য এতটাই জনপ্রিয় ছিল যে ৮০, ৯০ দশকে ন্যাশনাল নামে অসংখ্য নকল পণ্য বাজারে পাওয়া যাচ্ছিল এবং এখন ও যাচ্ছে।

তথ্যসূত্র

বহিঃসংযোগ

 

বহুজাতিক কোম্পানি
ইলেকট্রনিক্স কোম্পানি
মোবাইল ফোন প্রস্তুতকারক
টোকিও স্টক এক্সচেঞ্জে তালিকাভুক্ত কোম্পানি
কম্পিউটার প্রিন্টার কোম্পানি
প্রদর্শন প্রযুক্তি কোম্পানি
নেটবুক নির্মাতা
বহনযোগ্য অডিও প্লেয়ার প্রস্তুতকারক
প্যানাসনিক
জাপানি মার্কা
জাপানের প্রতিরক্ষা কোম্পানি
জাপানের আলোকচিত্র কোম্পানি
ব্যাটারি প্রস্তুতকারক
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
বৈদ্যুতিক যানবাহনের ব্যাটারি প্রস্তুতকারক
জাপানের ইলেকট্রনিক্স কোম্পানি
জাপানে সদর দফতর বহুজাতিক কোম্পানি
জাপানের কম্পিউটার কোম্পানি
বৈদ্যুতিক মোটর প্রস্তুতকারক
হেডফোন প্রস্তুতকারক
জেভিসি

ভিক্টর কোম্পানি অব জাপান লি: সংক্ষেপে জেভিসি (JVC) নামে পরিচিত একটি জাপানি একটি ইলেকট্রনিকস কোম্পানি। এরা ১৯২৭ সনে স্থাপিত হয়, এবং প্রথম জাপানি টেলিভিশন নির্মাতা কোম্পানি, এরাই VHS বা ভিডিও হোম সার্ভিস প্রযুক্তির উদ্ভাবক।

ব্র্যান্ড নাম 

জেভিসি কোম্পানিটি জাপানে ভিক্টর ব্র্যান্ড নাম ব্যবহার করে থাকে। এর সাথে নিপার কুকুর (হিস মাস্টার্স ভয়েস কোম্পানির লোগো থেকে) ব্যবহৃত হয়। তবে জাপানের বাইরে জেভিসি এই নামটি ব্যবহার করতে পারে না। পূর্বে এটি বিদেশে নিভিকো (নিপ্পন ভিক্টর কোম্পানি) নামে পরিচিত ছিলো।

তথ্যসূত্র 

বহুজাতিক কোম্পানি
ইলেকট্রনিক্স কোম্পানি
প্রদর্শন প্রযুক্তি কোম্পানি
বহনযোগ্য অডিও প্লেয়ার প্রস্তুতকারক
জাপানি মার্কা
জাপানের অডিও যন্ত্রপাতি প্রস্তুতকারক
জাপানের ইলেকট্রনিক্স কোম্পানি
২০১১-এর অধিগ্রহণ ও একত্রীকরণ
লাউডস্পিকার প্রস্তুতকারক
হেডফোন প্রস্তুতকারক
এনইসি

নিপ্পন ইলেকট্রিক কোম্পানি লি: (NEC)একটি বহুজাতিক তথ্যপ্রযুক্তি কোম্পানি। মিনাটো-কু টোকিও, জাপানে এদের হেডকোয়ার্টার। সুমিটেমো গ্রুপের অঙ্গপ্রতিষ্ঠান এনইসি, আইটি সল্যুশন, নেটওয়ার্ক সল্যুশন ও ইলেকট্রনিকস ডিভাইস এই তিনটি ক্ষেত্রে কাজ করে।

তথ্যসূত্র 

জাপানের সম্মিলিত কোম্পানি
কম্পিউটার মেমোরি কোম্পানি
টোকিও স্টক এক্সচেঞ্জে তালিকাভুক্ত কোম্পানি
কম্পিউটার প্রিন্টার কোম্পানি
মোবাইল ফোন প্রস্তুতকারক
জাপানি মার্কা
জাপানের প্রতিরক্ষা কোম্পানি
কম্পিউটার নিরাপত্তা কোম্পানি
বৈদ্যুতিক যানবাহনের ব্যাটারি প্রস্তুতকারক
জাপানের ইলেকট্রনিক্স কোম্পানি
জাপানে সদর দফতর বহুজাতিক কোম্পানি
অলিম্পাস কর্পোরেশন

অলিম্পাস কর্পোরেশন (জাপানি:オリンパス株式会社) একটি জাপানি আলোকবিজ্ঞান ও ইমেজিং কোম্পানি। ১৯১৯ সালে প্রতিষ্ঠিত কোম্পানিটির সদর দফতর জাপানের রাজধানী টোকিওতে অবস্থিত। মার্কিন যুক্তরাষ্ট্রের এলেনটাউন, পেনসিলভেনিয়া ও জার্মানির হামবুর্গ শহরে অলিম্পাসের অন্য দুইটি সদর দফতর অবস্থিত।

তথ্যসূত্র

বহিঃসংযোগ 
 অলিম্পাস কর্পোরেশনের বৈশ্বিক দাফতরিক ওয়েবসাইট

বহুজাতিক কোম্পানি
জাপানের কোম্পানি
আলোকচিত্র কোম্পানি
টোকিও ভিত্তিক প্রস্তুতকারক কোম্পানি
১৯১৯-এ প্রতিষ্ঠিত জাপানি কোম্পানি
জাপানি মার্কা
জাপানের আলোকচিত্র কোম্পানি
টোকিও স্টক এক্সচেঞ্জে তালিকাভুক্ত কোম্পানি
জাপানের ইলেকট্রনিক্স কোম্পানি
জাপানে সদর দফতর বহুজাতিক কোম্পানি